ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660022881
ขอให้แก้ไขปัญหาร้านจำหน่ายอาหารนำป้ายตั้งกีดขวางบนช่องทางจราจร บริเวณ ร้านจำหน่ายข้าวต้มโต้รุ่ง(ไม่ทราบชื่อร้าน) ถนนสาลีรัฐวิภาค แขวงสามเสนใน เขตพญาไท กรุงเทพมหานคร จุดสังเกต เลยจากแยกสะพานควาย มาประมาณ 10 เมตร ก็จะพบกับร้านจำหน่ายข้าวต้มฯ ตั้งอยู่ก่อนถึงป้ายหยุดรถประจำทางสาธารณะ เพียงนิดเดียว ฝั่งเดียวกันจะมีร้านสะดวกซื้อเซเว่นอีเลฟเว่นตั้งอยู่ เนื่องจากผู้ร้องแจ้งว่า ร้านจำหน่ายข้าวต้มฯดังกล่าว ได้นำป้ายร้านเป็นลักษณะป้ายไฟแบบมีล้อเลื่อน ตั้งบนช่องทางจราจร ทำให้กีดขวางการสัญจร และบดบังทัศนวิสัยในการมองเห็น เพราะว่าเวลาผู้โดยสารจะโบกเรียกรถฯ ไม่สามารถมองเห็นรถได้ชัดเจน รวมถึงรถโดยสารที่จะขับมาจอดที่ป้าย ก็ไม่สามารถจอดรับผู้โดยสารได้สะดวก ซึ่งร้านข้าวต้มฯดังกล่าว จะเริ่มตั้งร้านจำหน่าย ตั้งแต่เวลาประมาณ 21.00 น. ไปจนถึงรุ่งเช้าของอีกวัน เป็นประจำทุกวัน เบื้องต้นผู้ร้องแจ้งว่า เคยมีเจ้าหน้าที่ตำรวจจราจรเขตพื้นที่ เข้าไปทำการตักเตือนให้ทางร้านฯเก็บป้ายออกแล้ว แต่ปัจจุบันทางร้านฯยังคงนำป้ายวางกีดขวางบนช่องทางจราจรอยู่เช่นเดิม ผู้ร้องจึงขอให้หน่วยงานที่เกี่ยวข้องเข้าไปแก้ไขปัญหาเดือดร้อนดังกล่าว ประสบปัญหามาประมาณ 4-5 เดือน (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata